CELEX: 32014R1253
Language: el
Date: 2014-07-07 00:00:00
Title: Κανονισμός (ΕΕ) αριθ. 1253/2014 της Επιτροπής, της 7ης Ιουλίου 2014 , για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού μονάδων εξαερισμού  Κείμενο που παρουσιάζει ενδιαφέρον για τον ΕΟΧ

25.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 337/8
               
            
         ΚΑΝΟΝΙΣΜΟΣ (ΕΕ) αριθ. 1253/2014 ΤΗΣ ΕΠΙΤΡΟΠΗΣ
         της 7ης Ιουλίου 2014
         για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού μονάδων εξαερισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (1), και συγκεκριμένα το άρθρο 15 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με την οδηγία 2009/125/ΕΚ, στα συνδεόμενα με την ενέργεια προϊόντα, τα οποία αντιπροσωπεύουν σημαντικό όγκο πωλήσεων και εμπορικών συναλλαγών, έχουν σημαντικές περιβαλλοντικές επιπτώσεις στο εσωτερικό της Ένωσης και παρουσιάζουν σημαντικές δυνατότητες βελτίωσης των περιβαλλοντικών τους επιπτώσεων χωρίς υπερβολικό κόστος, οι απαιτήσεις οικολογικού σχεδιασμού καλύπτονται από μέτρα εφαρμογής ή αυτορρύθμισης.
                  
               
                     (2)
                  
                  
                     Η Επιτροπή προέβη σε εκτίμηση των τεχνικών, περιβαλλοντικών και οικονομικών πτυχών των μονάδων εξαερισμού. Από την εκτίμηση προέκυψε ότι οι μονάδες εξαερισμού διατίθενται στην αγορά της Ένωσης σε μεγάλες ποσότητες. Η κατανάλωση ενέργειας κατά τη φάση χρήσης συνιστά τη σημαντικότερη περιβαλλοντική πτυχή των μονάδων εξαερισμού, παρουσιάζοντας σημαντικές δυνατότητες οικονομικά αποδοτικής εξοικονόμησης ενέργειας και μείωσης των εκπομπών αερίων του θερμοκηπίου.
                  
               
                     (3)
                  
                  
                     Οι ανεμιστήρες αποτελούν σημαντικό τμήμα των μονάδων εξαερισμού. Οι γενικές ελάχιστες απαιτήσεις ενεργειακής απόδοσης για τους ανεμιστήρες προβλέπονται στον κανονισμό (ΕΕ) αριθ. 327/2011 της Επιτροπής (2). H κατανάλωση ενέργειας που απαιτείται για τις λειτουργίες εξαερισμού των ανεμιστήρων οι οποίοι αποτελούν τμήμα των μονάδων εξαερισμού καλύπτεται από τις ελάχιστες απαιτήσεις ενεργειακής απόδοσης του εν λόγω κανονισμού· ωστόσο, σε πολλές μονάδες εξαερισμού χρησιμοποιούνται ανεμιστήρες οι οποίοι δεν καλύπτονται από τον εν λόγω κανονισμό. Ως εκ τούτου, κρίνεται απαραίτητη η θέσπιση μέτρων εφαρμογής για τις μονάδες εξαερισμού.
                  
               
                     (4)
                  
                  
                     Είναι σκόπιμο να γίνεται διάκριση μεταξύ των μέτρων που εφαρμόζονται σε οικιακές μονάδες εξαερισμού και των μέτρων που εφαρμόζονται σε μη οικιακές μονάδες εξαερισμού, με βάση τις κατά περίπτωση τιμές παροχής αέρα, διότι στην πράξη χρησιμοποιούνται δύο διαφορετικές δέσμες προτύπων μέτρησης.
                  
               
                     (5)
                  
                  
                     Οι μικρές μονάδες εξαερισμού με ηλεκτρική ισχύ εισόδου κάτω των 30 W ανά ρεύμα αέρα πρέπει να εξαιρούνται από τις απαιτήσεις του παρόντος κανονισμού, εκτός από τις απαιτήσεις παροχής πληροφοριών. Οι εν λόγω μονάδες είναι σχεδιασμένες για ευρύ φάσμα ποικίλων εφαρμογών οι οποίες έχουν περιοδικό κυρίως χαρακτήρα λειτουργίας και συμπληρωματική μόνο χρήση, για παράδειγμα σε χώρους λουτρού. Η συμπερίληψη των μονάδων αυτών στο πεδίο εφαρμογής του κανονισμού συνεπάγεται σημαντικό διοικητικό φόρτο από πλευράς εποπτείας της αγοράς λόγω του μεγάλου όγκου πωλήσεων, ενώ συμβάλλει σε μικρό μόνο βαθμό στις δυνατότητες εξοικονόμησης ενέργειας. Εντούτοις, εάν ληφθεί υπόψη ότι οι λειτουργικές τους δυνατότητες μοιάζουν με τις αντίστοιχες άλλων μονάδων εξαερισμού, πρέπει να εξεταστεί εξίσου το ενδεχόμενο συμπερίληψής τους, στο πλαίσιο της επανεξέτασης του παρόντος κανονισμού. Επιπλέον, πρέπει να εξαιρούνται και οι μονάδες εξαερισμού που είναι ειδικά σχεδιασμένες να λειτουργούν αποκλειστικά σε περιπτώσεις έκτακτης ανάγκης ή σε εξαιρετικές και σε επικίνδυνες συνθήκες, διότι χρησιμοποιούνται σπανίως και για σύντομο χρονικό διάστημα. Στις εξαιρέσεις διευκρινίζεται επίσης ότι εξαιρούνται οι πολυλειτουργικές μονάδες των οποίων πρωταρχικός σκοπός είναι η θέρμανση ή η ψύξη, καθώς και οι απορροφητήρες κουζίνας. Η Επιτροπή εκπόνησε προπαρασκευαστικές μελέτες για την ανάλυση των τεχνικών, περιβαλλοντικών και οικονομικών πτυχών των μονάδων εξαερισμού οικιακής και μη οικιακής χρήσης. Οι μελέτες εκπονήθηκαν από κοινού με ενδιαφερόμενους φορείς και ενδιαφερόμενα μέρη από την Ένωση και τρίτες χώρες και τα αποτελέσματα δημοσιοποιήθηκαν.
                  
               
                     (6)
                  
                  
                     Η περιβαλλοντική παράμετρος των προϊόντων που καλύπτονται από τις μελέτες η οποία έχει χαρακτηριστεί ως η πλέον σημαντική παράμετρος για τους σκοπούς του παρόντος κανονισμού είναι η κατανάλωση ενέργειας κατά τη φάση χρήσης. Σύμφωνα με εκτιμήσεις, το 2010 η ετήσια κατανάλωση ηλεκτρικής ενέργειας από τα προϊόντα που υπόκεινται στον παρόντα κανονισμό ανερχόταν στην Ένωση σε 77,6 TWh. Παράλληλα, τα εν λόγω προϊόντα εξοικονομούν 2 570 PJ ενέργειας για τη θέρμανση χώρου. Συνολικά, με τη χρήση συντελεστή μετατροπής πρωτογενούς ενέργειας της τάξης του 2,5 για την παραγωγή ηλεκτρικής ενέργειας, εξασφαλίστηκε το 2010 ενεργειακό ισοζύγιο ύψους 1 872 PJ ετήσιας εξοικονόμησης πρωτογενούς ενέργειας. Χωρίς ειδικά μέτρα, προβλέπεται ότι η συνολική εξοικονόμηση ενέργειας θα αυξηθεί το 2025 σε 2 829 PJ.
                  
               
                     (7)
                  
                  
                     Από τις προκαταρκτικές μελέτες προκύπτει ότι είναι δυνατόν να μειωθεί σημαντικά η ενεργειακή κατανάλωση των προϊόντων που διέπονται από τον παρόντα κανονισμό. Το συνδυασμένο αποτέλεσμα των απαιτήσεων οικολογικού σχεδιασμού που θεσπίζονται με τον παρόντα κανονισμό και τον κατ' εξουσιοδότηση κανονισμό (ΕΕ) αριθ. 1254/2014 της Επιτροπής (3) αναμένεται να αποφέρει συνολική αύξηση της εξοικονόμησης ενέργειας κατά 1 300 PJ (45 %), η οποία θα ανέρχεται το 2025 σε 4 130 PJ.
                  
               
                     (8)
                  
                  
                     Σύμφωνα με τις προκαταρκτικές μελέτες, δεν είναι αναγκαίες για τις μονάδες εξαερισμού απαιτήσεις σχετικά με τις άλλες παραμέτρους οικολογικού σχεδιασμού που αναφέρονται στο παράρτημα I μέρος 1 της οδηγίας 2009/125/ΕΚ, δεδομένου ότι η κατανάλωση ενέργειας κατά τη φάση χρήσης είναι μακράν η σημαντικότερη περιβαλλοντική παράμετρος.
                  
               
                     (9)
                  
                  
                     Οι απαιτήσεις οικολογικού σχεδιασμού πρέπει να καθιερωθούν σταδιακά, προκειμένου να παρασχεθεί επαρκής χρόνος στους κατασκευαστές ώστε να επανασχεδιάσουν τα προϊόντα που υπόκεινται στον παρόντα κανονισμό. Στο χρονοδιάγραμμα πρέπει να ληφθούν υπόψη οι επιπτώσεις στο κόστος για τους τελικούς χρήστες και τους κατασκευαστές, ιδίως για τις μικρομεσαίες επιχειρήσεις, διασφαλίζοντας παράλληλα τη βελτίωση της περιβαλλοντικής επίδοσης των μονάδων εξαερισμού χωρίς περιττές καθυστερήσεις.
                  
               
                     (10)
                  
                  
                     Οι παράμετροι των προϊόντων πρέπει να μετρώνται και να υπολογίζονται με αξιόπιστες, ακριβείς και αναπαραγώγιμες μεθόδους οι οποίες να λαμβάνουν υπόψη τις γενικώς αποδεκτές σύγχρονες μεθόδους μετρήσεων και υπολογισμών, συμπεριλαμβανομένων, εάν υπάρχουν, εναρμονισμένων προτύπων τα οποία έχουν εκδοθεί από ευρωπαϊκούς οργανισμούς τυποποίησης κατόπιν αιτήματος της Επιτροπής, σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (4).
                  
               
                     (11)
                  
                  
                     Είναι σκόπιμο να οριστούν, στο πλαίσιο του μέτρου εφαρμογής, δείκτες αναφοράς για τους τύπους των μονάδων εξαερισμού υψηλής ενεργειακής απόδοσης που είναι επί του παρόντος διαθέσιμοι, με βάση τις πληροφορίες που συγκεντρώνονται κατά το στάδιο κατάρτισης του μέτρου εφαρμογής, προκειμένου οι κατασκευαστές να είναι σε θέση να χρησιμοποιούν την αξιολόγηση αυτή για να αξιολογούν τις εναλλακτικές σχεδιαστικές λύσεις και την επιτευχθείσα περιβαλλοντική επίδοση του προϊόντος βάσει δεικτών αναφοράς. Αυτό θα συμβάλει στην εξασφάλιση ευρέως διαθέσιμων και ευχερώς προσπελάσιμων πληροφοριών, ειδικότερα για τις πολύ μικρές και τις μικρομεσαίες επιχειρήσεις, ώστε να διευκολυνθεί περαιτέρω η υιοθέτηση των βέλτιστων τεχνολογιών σχεδιασμού και να διευκολυνθεί η ανάπτυξη αποδοτικότερων προϊόντων για τη μείωση της ενεργειακής κατανάλωσης.
                  
               
                     (12)
                  
                  
                     Ζητήθηκε η γνώμη του φόρουμ διαβούλευσης που αναφέρεται στο άρθρο 18 της οδηγίας 2009/125/ΕΚ.
                  
               
                     (13)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 19 παράγραφος 1 της οδηγίας 2009/125/ΕΚ,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός εφαρμόζεται στις μονάδες εξαερισμού και ορίζει απαιτήσεις οικολογικού σχεδιασμού για τη διάθεσή τους στην αγορά και τη θέση τους σε λειτουργία.
            
            
               2.   Ο παρών κανονισμός δεν εφαρμόζεται σε μονάδες εξαερισμού οι οποίες:
               
                           α)
                        
                        
                           είναι μονοκατευθυντικής ροής (απαγωγής ή παροχής αέρα) με ηλεκτρική ισχύ εισόδου κάτω των 30 W, με εξαίρεση τις απαιτήσεις παροχής πληροφοριών·
                        
                     
                           β)
                        
                        
                           είναι αμφίδρομης ροής, με συνολική ηλεκτρική ισχύ εισόδου κάτω των 30 W ανά ρεύμα αέρα για τους ανεμιστήρες, με εξαίρεση τις απαιτήσεις παροχής πληροφοριών·
                        
                     
                           γ)
                        
                        
                           συνιστούν αξονικούς ή φυγοκεντρικούς ανεμιστήρες οι οποίοι είναι εφοδιασμένοι μόνο με περίβλημα κατά την έννοια του κανονισμού (ΕΕ) αριθ. 327/2011·
                        
                     
                           δ)
                        
                        
                           έχουν σχεδιαστεί ειδικά για λειτουργία σε εκρήξιμη ατμόσφαιρα, όπως αυτή ορίζεται στην οδηγία 94/9/ΕΚ του Ευρωπαϊκού Κοινοβουλίου και του Συμβουλίου (5)·
                        
                     
                           ε)
                        
                        
                           έχουν σχεδιαστεί αποκλειστικά για λειτουργία σε περιπτώσεις έκτακτης ανάγκης, για σύντομα χρονικά διαστήματα, και συμμορφώνονται με τις βασικές απαιτήσεις δομικών κατασκευών όσον αφορά την πυρασφάλεια, όπως ορίζεται στον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (6)·
                        
                     
                           στ)
                        
                        
                           έχουν σχεδιαστεί αποκλειστικά για λειτουργία:
                           
                                       i)
                                    
                                    
                                       σε συνθήκες όπου η θερμοκρασία λειτουργίας του ρεύματος αέρα υπερβαίνει τους 100 °C,
                                    
                                 
                                       ii)
                                    
                                    
                                       σε συνθήκες όπου η θερμοκρασία περιβάλλοντος λειτουργίας του κινητήρα που τροφοδοτεί τον ανεμιστήρα, αν βρίσκεται εκτός του ρεύματος αέρα, υπερβαίνει τους 65 °C,
                                    
                                 
                                       iii)
                                    
                                    
                                       σε συνθήκες όπου η θερμοκρασία του ρεύματος αέρα ή η θερμοκρασία περιβάλλοντος λειτουργίας του κινητήρα, αν βρίσκεται εκτός του ρεύματος αέρα, είναι χαμηλότερη από – 40 °С,
                                    
                                 
                                       iv)
                                    
                                    
                                       σε συνθήκες όπου η τάση τροφοδότησης υπερβαίνει 1 000 V συνεχούς ρεύματος ή 1 500 V εναλλασσόμενου ρεύματος,
                                    
                                 
                                       v)
                                    
                                    
                                       σε τοξικό, πολύ διαβρωτικό ή εύφλεκτο περιβάλλον ή σε περιβάλλον με λειαντικές ουσίες·
                                    
                                 
                     
                           ζ)
                        
                        
                           περιλαμβάνουν εναλλάκτη θερμότητας και αντλία θερμότητας για την ανάκτηση θερμότητας ή για τη δυνατότητα μεταφοράς ή εξαγωγής θερμότητας επιπλέον της θερμότητας του συστήματος ανάκτησης θερμότητας, με εξαίρεση τη μεταφορά θερμότητας για αντιπαγετική προστασία ή απόψυξη·
                        
                     
                           η)
                        
                        
                           ταξινομούνται στην κατηγορία των απορροφητήρων κουζίνας που καλύπτονται από τον κανονισμό (ΕΕ) αριθ. 66/2014 της Επιτροπής (7) για τις ηλεκτρικές συσκευές κουζίνας.
                        
                     
         
         
            Άρθρο 2
            Ορισμοί
            Για τους σκοπούς του παρόντος κανονισμού εφαρμόζονται οι ακόλουθοι ορισμοί:
            1)   «μονάδα εξαερισμού (ΜΕ)»: ηλεκτροκίνητη συσκευή η οποία είναι εξοπλισμένη με τουλάχιστον μία πτερωτή, έναν κινητήρα και περίβλημα και η οποία προορίζεται για την αντικατάσταση του χρησιμοποιημένου αέρα με φρέσκο αέρα στο εσωτερικό κτιρίου ή τμήματος κτιρίου·
            2)   «οικιακή μονάδα εξαερισμού (ΟΜΕ)»: μονάδα εξαερισμού στην οποία:
            
                        α)
                     
                     
                        η μέγιστη τιμή παροχής δεν υπερβαίνει τα 250 m3/h,
                     
                  
                        β)
                     
                     
                        η μέγιστη τιμή παροχής κυμαίνεται μεταξύ 250 και 1 000 m3/h και ο κατασκευαστής δηλώνει ότι η προτεινόμενη χρήση της αφορά αποκλειστικά και μόνο οικιακές εφαρμογές εξαερισμού·
                     
                  3)   «μη οικιακή μονάδα εξαερισμού (ΜΟΜΕ)»: μονάδα εξαερισμού στην οποία η μέγιστη τιμή παροχής της μονάδας εξαερισμού υπερβαίνει τα 250 m3/h και, σε περίπτωση που η μέγιστη τιμή παροχής κυμαίνεται μεταξύ 250 και 1 000 m3/h, ο κατασκευαστής δεν έχει δηλώσει ότι η προτεινόμενη χρήση της αφορά αποκλειστικά και μόνο οικιακές εφαρμογές εξαερισμού·
            4)   «μέγιστη τιμή παροχής»: η δηλωμένη μέγιστη τιμή ογκομετρικής παροχής αέρα της μονάδας εξαερισμού η οποία μπορεί να επιτευχθεί με ενσωματωμένους ή ξεχωριστά παρεχόμενους (μαζί με τη μονάδα) ρυθμιστές υπό κανονικές συνθήκες αέρα (20 °C) και 101 325 Pa, εφόσον η μονάδα είναι εγκατεστημένη με πλήρη εξοπλισμό (π.χ. συμπεριλαμβανομένων των φίλτρων καθαρισμού) και σύμφωνα με τις οδηγίες του κατασκευαστή· ως μέγιστη τιμή παροχής για τις ΟΜΕ με αεραγωγούς νοείται η οικεία παροχή αέρα με διαφορά εξωτερικής στατικής πίεσης 100 Pa, ενώ για τις ΟΜΕ χωρίς αεραγωγούς νοείται η οικεία παροχή αέρα με τη χαμηλότερη δυνατή διαφορά ολικής πίεσης που επιλέγεται από το φάσμα τιμών 10 (ελάχιστη τιμή)-20-50-100-150-200-250 Pa, αναλόγως με το ποια τιμή είναι ίση ή λίγο χαμηλότερη από τη μετρούμενη τιμή διαφοράς πίεσης·
            5)   «μονάδα εξαερισμού μονοκατευθυντικής ροής (ΜΕΜΡ)»: μονάδα εξαερισμού η οποία παράγει ροή αέρα προς μία μόνο κατεύθυνση, είτε από τον εσωτερικό προς τον εξωτερικό χώρο (απαγωγή συστήματος αερισμού) είτε από τον εξωτερικό προς τον εσωτερικό χώρο (παροχή συστήματος αερισμού), στην οποία η μηχανικώς παραγόμενη ροή αέρα εξισορροπείται από τη φυσική παροχή ή απαγωγή αέρα·
            6)   «μονάδα εξαερισμού αμφίδρομης ροής» (ΜΕΑΡ): μονάδα εξαερισμού η οποία παράγει ροή αέρα μεταξύ του εσωτερικού και του εξωτερικού χώρου και η οποία είναι εξοπλισμένη με ανεμιστήρες απαγωγής και παροχής αέρα·
            7)   «ισοδύναμο μοντέλο μονάδας εξαερισμού»: μονάδα εξαερισμού με τα ίδια τεχνικά χαρακτηριστικά κατά την έννοια των εφαρμοστέων απαιτήσεων παροχής πληροφοριών σχετικά με το προϊόν, το οποίο διατίθεται ωστόσο στην αγορά ως διαφορετικό μοντέλο μονάδας εξαερισμού από τον ίδιο κατασκευαστή, εξουσιοδοτημένο αντιπρόσωπο ή εισαγωγέα.
            Πρόσθετοι ορισμοί για τους σκοπούς των παραρτημάτων II έως IX παρατίθενται στο παράρτημα I.
         
         
            Άρθρο 3
            Απαιτήσεις οικολογικού σχεδιασμού
            
               1.   Από 1ης Ιανουαρίου 2016, οι ΟΜΕ συμμορφώνονται με τις ειδικές απαιτήσεις οικολογικού σχεδιασμού που καθορίζονται στο παράρτημα II σημείο 1.
            
            
               2.   Από 1ης Ιανουαρίου 2016, οι ΜΟΜΕ συμμορφώνονται με τις ειδικές απαιτήσεις οικολογικού σχεδιασμού που καθορίζονται στο παράρτημα III σημείο 1.
            
            
               3.   Από 1ης Ιανουαρίου 2018, οι ΟΜΕ συμμορφώνονται με τις ειδικές απαιτήσεις οικολογικού σχεδιασμού που καθορίζονται στο παράρτημα II σημείο 2.
            
            
               4.   Από 1ης Ιανουαρίου 2018, οι ΜΟΜΕ συμμορφώνονται με τις ειδικές απαιτήσεις οικολογικού σχεδιασμού που καθορίζονται στο παράρτημα III σημείο 2.
            
         
         
            Άρθρο 4
            Απαιτήσεις παροχής πληροφοριών
            
               1.   Από 1ης Ιανουαρίου 2016, οι κατασκευαστές, οι εξουσιοδοτημένοι αντιπρόσωποί τους και οι εισαγωγείς ΟΜΕ υποχρεούνται να συμμορφώνονται προς τις απαιτήσεις παροχής πληροφοριών που καθορίζονται στο παράρτημα IV.
            
            
               2.   Από 1ης Ιανουαρίου 2016, οι κατασκευαστές, οι εξουσιοδοτημένοι αντιπρόσωποί τους και οι εισαγωγείς ΜΟΜΕ υποχρεούνται να συμμορφώνονται προς τις απαιτήσεις παροχής πληροφοριών που καθορίζονται στο παράρτημα V.
            
         
         
            Άρθρο 5
            Αξιολόγηση της συμμόρφωσης
            
               1.   Οι κατασκευαστές μονάδων εξαερισμού διενεργούν την αξιολόγηση της συμμόρφωσης που προβλέπεται στο άρθρο 8 της οδηγίας 2009/125/ΕΚ με τη χρήση του συστήματος εσωτερικού ελέγχου σχεδιασμού που καθορίζεται στο παράρτημα IV της εν λόγω οδηγίας ή του συστήματος διαχείρισης που καθορίζεται στο παράρτημα V της ίδιας οδηγίας.
               Για τους σκοπούς της αξιολόγησης της συμμόρφωσης των ΟΜΕ, ο υπολογισμός στο πλαίσιο της απαίτησης ειδικής ενεργειακής κατανάλωσης πραγματοποιείται σύμφωνα με το παράρτημα VIII του παρόντος κανονισμού.
               Για τους σκοπούς της αξιολόγησης της συμμόρφωσης των ΜΟΜΕ, οι μετρήσεις και οι υπολογισμοί στο πλαίσιο των ειδικών απαιτήσεων οικολογικού σχεδιασμού πραγματοποιούνται σύμφωνα με το παράρτημα IX του παρόντος κανονισμού.
            
            
               2.   Ο φάκελος τεχνικής τεκμηρίωσης που καταρτίζεται σύμφωνα με το παράρτημα IV της οδηγίας 2009/125/ΕΚ περιέχει αντίγραφο των πληροφοριών σχετικά με το προϊόν που καθορίζονται στα παραρτήματα IV και V του παρόντος κανονισμού.
               Όταν οι πληροφορίες που περιλαμβάνονται στην τεχνική τεκμηρίωση για συγκεκριμένο μοντέλο μονάδας εξαερισμού προέρχονται από υπολογισμό με βάση τη μελέτη ή παρέκταση από άλλες μονάδες εξαερισμού ή και τα δύο, η τεχνική τεκμηρίωση περιλαμβάνει τις ακόλουθες πληροφορίες:
               
                           α)
                        
                        
                           λεπτομέρειες των ανωτέρω υπολογισμών ή παρεκτάσεων ή και των δύο·
                        
                     
                           β)
                        
                        
                           λεπτομέρειες των δοκιμών που διενεργήθηκαν από τους κατασκευαστές για την επαλήθευση της ακρίβειας των υπολογισμών και των παρεκτάσεων·
                        
                     
                           γ)
                        
                        
                           κατάλογο τυχόν άλλων μοντέλων μονάδων εξαερισμού για τα οποία προέκυψαν με τον ίδιο τρόπο οι πληροφορίες που περιλαμβάνονται στην τεχνική τεκμηρίωση·
                        
                     
                           δ)
                        
                        
                           κατάλογο των ισοδύναμων μοντέλων μονάδων εξαερισμού.
                        
                     
         
         
            Άρθρο 6
            Διαδικασία επαλήθευσης για σκοπούς εποπτείας της αγοράς
            Όταν διενεργούν τους ελέγχους εποπτείας της αγοράς κατά το άρθρο 3 παράγραφος 2 της οδηγίας 2009/125/ΕΚ, οι αρχές των κρατών μελών εφαρμόζουν την καθοριζόμενη στο παράρτημα VI του παρόντος κανονισμού διαδικασία για την επαλήθευση της συμμόρφωσης με τις απαιτήσεις που καθορίζονται στο παράρτημα II του παρόντος κανονισμού για τις ΟΜΕ και στο παράρτημα III του παρόντος κανονισμού για τις ΜΟΜΕ.
         
         
            Άρθρο 7
            Δείκτες αναφοράς
            Οι δείκτες αναφοράς, οι οποίοι παρατίθενται στο παράρτημα I μέρος 3 σημείο 2 της οδηγίας 2009/125/ΕΚ και πρέπει να εφαρμόζονται στις μονάδες εξαερισμού ορίζονται στο παράρτημα VII του παρόντος κανονισμού.
         
         
            Άρθρο 8
            Επανεξέταση
            Η Επιτροπή προβαίνει σε εκτίμηση της ανάγκης καθορισμού απαιτήσεων σχετικά με τους συντελεστές διαρροής αέρα με βάση την τεχνολογική πρόοδο και υποβάλλει το αποτέλεσμα της εν λόγω εκτίμησης στο φόρουμ διαβούλευσης το αργότερο την 1η Ιανουαρίου 2017.
            Η Επιτροπή επανεξετάζει τον παρόντα κανονισμό με βάση την τεχνολογική πρόοδο και υποβάλλει το αποτέλεσμα της εν λόγω επανεξέτασης στο φόρουμ διαβούλευσης το αργότερο την 1η Ιανουαρίου 2020.
            Η επανεξέταση περιλαμβάνει αξιολόγηση των ακόλουθων στοιχείων:
            
                        α)
                     
                     
                        της πιθανής επέκτασης του πεδίου εφαρμογής του παρόντος κανονισμού ώστε να καλύπτει μονάδες μονοκατευθυντικής ροής με ηλεκτρική ισχύ εισόδου κάτω των 30 W, καθώς και μονάδες αμφίδρομης ροής με συνολική ηλεκτρική ισχύ εισόδου κάτω των 30 W ανά ρεύμα αέρα για τους ανεμιστήρες·
                     
                  
                        β)
                     
                     
                        των ανοχών επαλήθευσης που καθορίζονται στο παράρτημα VI·
                     
                  
                        γ)
                     
                     
                        της σκοπιμότητας συνεκτίμησης των επιπτώσεων των φίλτρων χαμηλής κατανάλωσης ενέργειας στην ενεργειακή απόδοση·
                     
                  
                        δ)
                     
                     
                        της ανάγκης καθιέρωσης νέας φάσης με αυστηρότερες απαιτήσεις οικολογικού σχεδιασμού.
                     
                  
         
            Άρθρο 9
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Ιουλίου 2014.
            
               
                  Για την Επιτροπή
               
               
                  Ο Πρόεδρος
               
               José Manuel BARROSO
            
         
         
            (1)  ΕΕ L 285 της 31.10.2009, σ. 10.
         
            (2)  Κανονισμός (ΕΕ) αριθ. 327/2011 της Επιτροπής, της 30ής Μαρτίου 2011, για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού ανεμιστήρων με κινητήρα ηλεκτρικής ισχύος εισόδου μεταξύ 125 W και 500 kW (ΕΕ L 90 της 6.4.2011, σ. 8).
         
            (3)  Κατ' εξουσιοδότηση κανονισμός (ΕΕ) αριθ. 1254/2014 της Επιτροπής, της 11ης Ιουλίου 2014, για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού (βλέπε σελίδα 27 της παρούσας Επίσημης Εφημερίδας).
         
            (4)  Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση (ΕΕ L 316 της 14.11.2012, σ. 12).
         
            (5)  Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
         
            (6)  Κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (ΕΕ L 88 της 4.4.2011, σ. 5).
         
            (7)  Κανονισμός (ΕΕ) αριθ. 66/2014 της Επιτροπής, της 14ης Ιανουαρίου 2014, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού των οικιακών φούρνων, εστιών και απορροφητήρων κουζίνας (ΕΕ L 29 της 31.1.2014, σ. 33).
      
      
         
            ΠΑΡΑΡΤΗΜΑ I
            Ορισμοί
            Ορισμοί που εφαρμόζονται για τους σκοπούς των παραρτημάτων II έως IX του παρόντος κανονισμού:
            
                        1.
                     
                     
                        
                           Ορισμοί:
                        
                        1)   «ειδική ενεργειακή κατανάλωση (SEC)»: [εκφραζόμενη σε kWh/(m2.a)] συντελεστής για τον ορισμό της ενέργειας που καταναλώνεται κατά τον εξαερισμό ανά τετραγωνικό μέτρο (m2) εμβαδού θερμαινόμενου δαπέδου κατοικίας ή κτιρίου, ο οποίος υπολογίζεται για τις ΟΜΕ σύμφωνα με το παράρτημα VIII·
                        2)   «στάθμη ηχητικής ισχύος (LWA)»: ο εκλυόμενος από το περίβλημα αερομεταφερόμενος θόρυβος με στάθμη ηχητικής ισχύος στάθμισης Α, εκφραζόμενη σε ντεσιμπέλ (dB), χρησιμοποιώντας για τη μέτρηση της ηχητικής ισχύος την κλίμακα που ξεκινά από ένα picowatt (1 pW), σε συνάρτηση με την τιμή αναφοράς της παροχής αέρα·
                        3)   «σύστημα μετάδοσης κίνησης πολλαπλών ταχυτήτων»: κινητήρας ανεμιστήρα με δυνατότητα λειτουργίας σε τρεις ή περισσότερες σταθερές ταχύτητες, επιπλέον της μηδενικής («off»)·
                        4)   «σύστημα μετάδοσης κίνησης μεταβλητής ταχύτητας (VSD)»: ηλεκτρονική διάταξη ελέγχου, η οποία είναι ενσωματωμένη ή λειτουργεί ως ενιαίο σύστημα ή παρέχεται ξεχωριστά με τον κινητήρα και τον ανεμιστήρα και προσαρμόζει συνεχώς την ηλεκτρική ισχύ τροφοδότησης του ηλεκτροκινητήρα ώστε να ελέγχει την τιμή παροχής·
                        5)   «σύστημα ανάκτησης θερμότητας (HRS)»: το τμήμα της μονάδας εξαερισμού αμφίδρομης ροής που είναι εξοπλισμένο με εναλλάκτη θερμότητας, ο οποίος είναι σχεδιασμένος για τη μεταφορά της θερμότητας που περιέχεται στον (μολυσμένο) αέρα απαγωγής προς τον (καθαρό) αέρα παροχής·
                        6)   «θερμική απόδοση οικιακού συστήματος ανάκτησης θερμότητας (HRS) (ηt)»: ο λόγος του κέρδους θερμοκρασίας του αέρα παροχής προς την απώλεια θερμοκρασίας του αέρα απαγωγής, αμφότερα τα μεγέθη σε σχέση με την εξωτερική θερμοκρασία, που μετράται υπό ξηρές συνθήκες του HRS και υπό κανονικές συνθήκες αέρα, με σταθμισμένη παροχή μάζας, στην τιμή παροχής αναφοράς, με διαφορά 13 K μεταξύ εσωτερικής και εξωτερικής θερμοκρασίας, χωρίς διόρθωση για το θερμικό κέρδος από τους κινητήρες των ανεμιστήρων·
                        7)   «συντελεστής εσωτερικής διαρροής»: το κλάσμα του αέρα εξαγωγής που βρίσκεται στον αέρα παροχής των μονάδων εξαερισμού με HRS, όπως προκύπτει από τη διαρροή μεταξύ των ρευμάτων αέρα εξαγωγής και παροχής στο εσωτερικό του περιβλήματος, όταν η μονάδα λειτουργεί στην τιμή αναφοράς της ογκομετρικής παροχής αέρα που μετράται στους αγωγούς· η δοκιμή εκτελείται στην τιμή των 100 Pa για τις ΟΜΕ και στην τιμή των 250 Pa για τις ΜΟΜΕ·
                        8)   «παροχέτευση»: το ποσοστό του αέρα απαγωγής που επιστρέφει στον αέρα παροχής για αναγεννώμενο εναλλάκτη θερμότητας με βάση την τιμή παροχής αναφοράς·
                        9)   «συντελεστής εξωτερικής διαρροής»: το κλάσμα διαρροής της τιμής αναφοράς της ογκομετρικής παροχής αέρα που διαφεύγει προς ή από το εσωτερικό του περιβλήματος της μονάδας ή από τον περιβάλλοντα αέρα κατά την υποβολή της σε δοκιμή πίεσης· η δοκιμή εκτελείται στην τιμή των 250 Pa για τις ΟΜΕ και στην τιμή των 400 Pa για τις ΜΟΜΕ, υπό συνθήκες υποπίεσης και υπερπίεσης για αμφότερες τις ΟΜΕ και ΜΟΜΕ·
                        10)   «ανάμειξη»: η άμεση ανακυκλοφορία ή βραχυκύκλωση των ρευμάτων αέρα μεταξύ των στομίων εξόδου και εισόδου σε αμφότερους τους εσωτερικούς και εξωτερικούς ακροδέκτες, ούτως ώστε να μη συμβάλλουν στον ενεργό εξαερισμό χώρου κτιρίου όταν η μονάδα λειτουργεί στην τιμή αναφοράς της ογκομετρικής παροχής αέρα·
                        11)   «αναλογία ανάμειξης»: το κλάσμα του ρεύματος αέρα εξαγωγής —ως μέρος της συνολικής τιμής αναφοράς του όγκου αέρα— που ανακυκλοφορεί μεταξύ των στομίων εξόδου και εσόδου σε αμφότερους τους εσωτερικούς και εξωτερικούς ακροδέκτες και, κατά συνέπεια, δεν συμβάλλει στον ενεργό εξαερισμό χώρου κτιρίου όταν η μονάδα λειτουργεί στην τιμή αναφοράς του όγκου αέρα (ο οποίος μετράται σε απόσταση ενός μέτρου από τον αγωγό παροχής της εσωτερικής μονάδας), αφαιρουμένου του ποσοστού εσωτερικής διαρροής·
                        12)   «ενεργός ισχύς εισόδου»: (εκφραζόμενη σε W) η ηλεκτρική ισχύς εισόδου με βάση την παροχή αναφοράς και την αντίστοιχη διαφορά εξωτερικής ολικής πίεσης. Συμπεριλαμβάνει την απαιτούμενη ηλεκτρική ενέργεια για τους ανεμιστήρες, τους ρυθμιστές (περιλαμβανομένων των τηλεχειριστηρίων) και την αντλία θερμότητας (εφόσον είναι ενσωματωμένη στη μονάδα)·
                        13)   «ειδική ισχύς εισόδου (SPI)»: [εκφραζόμενη σε W/(m3/h)] ο λόγος της ενεργού ισχύος εισόδου (σε W) προς την παροχή αναφοράς (σε m3/h)·
                        14)   «τιμή παροχής/διάγραμμα πιέσεων»: σύνολο καμπυλών που αφορούν την τιμή παροχής (οριζόντιος άξονας) και τη διαφορά πίεσης μονάδας εξαερισμού μονοκατευθυντικής ροής (ΜΕΜΡ) ή την πλευρά παροχής μονάδας εξαερισμού αμφίδρομης ροής (ΜΕΑΡ). Κάθε καμπύλη αντιπροσωπεύει μία τιμή ταχύτητας ανεμιστήρα με οκτώ τουλάχιστον ισαπέχοντα σημεία δοκιμής και ο αριθμός των καμπυλών καθορίζεται βάσει του αριθμού διακριτών επιλογών ταχυτήτων ανεμιστήρα (μία, δύο ή τρεις) ή περιλαμβάνει, στην περίπτωση ανεμιστήρα με σύστημα μετάδοσης κίνησης μεταβλητής ταχύτητας, τουλάχιστον μία ελάχιστη, μία μέγιστη και μία ενδεδειγμένη ενδιάμεση καμπύλη που προσεγγίζει τις τιμές αναφοράς του όγκου αέρα και της διαφοράς πίεσης για τη δοκιμή SPI·
                        15)   «παροχή αναφοράς»: (εκφραζόμενη σε m3/s) η τετμημένη σημείου σε καμπύλη του διαγράμματος παροχής/πιέσεων η οποία βρίσκεται είτε επάνω είτε εγγύτερα σε σημείο αναφοράς τουλάχιστον στο 70 % της μέγιστης παροχής και σε τιμή πίεσης 50 Pa για μονάδες με αεραγωγούς ή σε ελάχιστη τιμή πίεσης για μονάδες χωρίς αεραγωγούς. Για τις μονάδες εξαερισμού αμφίδρομης ροής, η τιμή αναφοράς της ογκομετρικής παροχής αέρα εφαρμόζεται στο στόμιο κατάθλιψης της παροχής αέρα·
                        16)   «συντελεστής ρύθμισης (CTRL)»: συντελεστής διόρθωσης για τον υπολογισμό της SEC, ανάλογα με τον τύπο χειριστηρίου ρύθμισης το οποίο συμπεριλαμβάνεται στη μονάδα εξαερισμού, σύμφωνα με την περιγραφή που περιλαμβάνεται στο παράρτημα VIII πίνακας 1·
                        17)   «παράμετρος ρύθμισης»: μετρήσιμη παράμετρος ή σύνολο μετρήσιμων παραμέτρων που καθορίζουν την εντολή εξαερισμού, π.χ. το ποσοστό σχετικής υγρασίας (RH), διοξειδίου του άνθρακα (CO2), πτητικών οργανικών ενώσεων (VOC) ή άλλων αερίων· η ανίχνευση ύπαρξης, κίνησης ή συνεχούς παρουσίας, χάρη στην εκπομπή υπέρυθρης θερμότητας από το σώμα ή μέσω της ανάκλασης υπερηχητικών κυμάτων· η παραγωγή ηλεκτρικών σημάτων από τον χειρισμό φωτισμού ή εξοπλισμού από ανθρώπινο παράγοντα·
                        18)   «χειροκίνητη ρύθμιση»: οιοδήποτε είδος εντολής χειρισμού γίνεται χωρίς τη χρήση του χειριστηρίου ρύθμισης·
                        19)   «χειριστήριο ρύθμισης»: διάταξη ή σύνολο διατάξεων, οι οποίες είναι ενσωματωμένες ή παρέχονται ξεχωριστά, και βάσει των οποίων μετρώνται οι παράμετροι ρύθμισης και το αποτέλεσμα της μέτρησης χρησιμοποιείται για την αυτόματη ρύθμιση της τιμής παροχής της μονάδας και/ή των τιμών παροχής των αεραγωγών·
                        20)   «διεπαφή χρονισμού»: χρονισμένη (ημερήσια ρυθμιζόμενη) διεπαφή χρήστη για τη ρύθμιση της ταχύτητας ανεμιστήρα/τιμής παροχής της μονάδας εξαερισμού. Διαθέτει τουλάχιστον επτά χειροκίνητες ρυθμίσεις, που αντιστοιχούν στις ημέρες της εβδομάδας, με τις οποίες προσαρμόζεται η τιμή παροχής ώστε να αντιστοιχεί σε δύο τουλάχιστον περιόδους μειωμένης παροχής, δηλαδή περιόδους κατά τις οποίες εφαρμόζεται μειωμένη ή μηδενική τιμή παροχής·
                        21)   «εξαερισμός ρυθμιζόμενος από το χειριστήριο (DCV)»: μονάδα εξαερισμού που λειτουργεί με βάση το χειριστήριο ρύθμισης·
                        22)   «μονάδα με αεραγωγούς»: μονάδα εξαερισμού η οποία προορίζεται για τον εξαερισμό ενός ή περισσότερων δωματίων ή κλειστών χώρων κτιρίου με τη χρήση αεραγωγών και πρόκειται να εξοπλιστεί με συνδέσεις αεραγωγών·
                        23)   «μονάδα χωρίς αεραγωγούς»: μονάδα εξαερισμού ενός μόνο δωματίου η οποία προορίζεται για τον εξαερισμό ενός μόνο δωματίου ή κλειστού χώρου κτιρίου και δεν πρόκειται να εξοπλιστεί με συνδέσεις αεραγωγών·
                        24)   «κεντρικό χειριστήριο ρύθμισης»: χειριστήριο μονάδας εξαερισμού με αεραγωγούς με το οποίο ρυθμίζονται σε συνεχή βάση μία ή περισσότερες ταχύτητες του ανεμιστήρα καθώς και η τιμή παροχής, με βάση έναν αισθητήρα για ολόκληρο το εξαεριζόμενο κτίριο ή μέρος του κτιρίου σε κεντρικό επίπεδο·
                        25)   «χειριστήριο τοπικής ρύθμισης»: χειριστήριο ρύθμισης μονάδας εξαερισμού με το οποίο ρυθμίζονται σε συνεχή βάση μία ή περισσότερες ταχύτητες του ανεμιστήρα καθώς και η τιμή παροχής, με βάση έναν τουλάχιστον αισθητήρα για μονάδες εξαερισμού με αεραγωγούς ή έναν αισθητήρα για μονάδες εξαερισμού χωρίς αεραγωγούς·
                        26)   «στατική πίεση (psf)»: η ολική πίεση, αφαιρουμένης της δυναμικής πίεσης του ανεμιστήρα·
                        27)   «ολική πίεση (pf)»: η διαφορά μεταξύ της πίεσης ανακοπής στο στόμιο κατάθλιψης του ανεμιστήρα και της πίεσης ανακοπής στο στόμιο αναρρόφησης του ανεμιστήρα·
                        28)   «πίεση ανακοπής»: η πίεση που μετράται σε ένα σημείο σε ρέον αέριο όταν αυτό φέρεται σε ηρεμία μέσω ισεντροπικής διεργασίας·
                        29)   «δυναμική πίεση»: η πίεση που υπολογίζεται από την παροχή μάζας και τη μέση πυκνότητα του αερίου στο στόμιο κατάθλιψης και το εμβαδόν του στομίου κατάθλιψης της μονάδας·
                        30)   «εναλλάκτης ανακτήσιμης θερμότητας»: εναλλάκτης θερμότητας ο οποίος προορίζεται για τη μεταφορά θερμικής ενέργειας από το ένα ρεύμα αέρα στο άλλο χωρίς την κίνηση εξαρτημάτων, όπως επίπεδος ή σωληνοειδής εναλλάκτης θερμότητας παράλληλης, εφαπτόμενης ή αντίθετης ροής, ή συνδυασμός αυτών, ή επίπεδος ή σωληνοειδής εναλλάκτης θερμότητας με διασκορπισμό ατμού·
                        31)   «αναγεννώμενος εναλλάκτης θερμότητας»: περιστροφικός εναλλάκτης θερμότητας με ενσωματωμένο περιστρεφόμενο τροχό για τη μεταφορά θερμικής ενέργειας από το ένα ρεύμα αέρα στο άλλο, συμπεριλαμβανομένου κατάλληλου υλικού για τη μεταφορά της λανθάνουσας θερμότητας, μηχανισμό μετάδοσης κίνησης, περίβλημα ή πλαίσιο και στεγανοδακτυλίους για τη μείωση της παράκαμψης και της διαρροής αέρα από το ένα ρεύμα στο άλλο· οι συγκεκριμένοι εναλλάκτες θερμότητας διαθέτουν ποικίλους βαθμούς ανάκτησης υγρασίας, ανάλογα με το υλικό που χρησιμοποιείται·
                        32)   «δεκτικότητα της παροχής αέρα στις διακυμάνσεις πίεσης» των ΟΜΕ χωρίς αεραγωγούς: ο λόγος της μέγιστης απόκλισης από τη μέγιστη τιμή παροχής ΟΜΕ στην τιμή + 20 Pa και της αντίστοιχης απόκλισης στην τιμή – 20 Pa ως προς τη διαφορά εξωτερικής ολικής πίεσης·
                        33)   «αεροστεγανότητα εσωτερικού/εξωτερικού χώρου» των ΟΜΕ χωρίς αεραγωγούς: η τιμή παροχής (εκφραζόμενη σε m3/h) μεταξύ του εσωτερικού και του εξωτερικού χώρου όταν ένας ή περισσότεροι ανεμιστήρες είναι απενεργοποιημένοι·
                        34)   «μονάδα διπλής χρήσης»: μονάδα εξαερισμού η οποία είναι σχεδιασμένη για σκοπούς εξαερισμού, καθώς και για σκοπούς πυρασφάλειας και απαγωγής καπνού, και συμμορφώνεται με τις βασικές απαιτήσεις δομικών κατασκευών όσον αφορά την πυρασφάλεια, όπως ορίζεται στον κανονισμό (ΕΕ) αριθ. 305/2011·
                        35)   «διάταξη θερμικής παράκαμψης»: οποιαδήποτε λύση παρακάμπτει τον εναλλάκτη θερμότητας ή ρυθμίζει αυτόματα ή χειρωνακτικά την απόδοση ανάκτησης θερμότητας του εναλλάκτη, χωρίς να απαιτείται κατ' ανάγκη φυσική παράκαμψη της παροχής αέρα (για παράδειγμα, κυτίο θερινής λειτουργίας, ρύθμιση ταχύτητας ρότορα, ρύθμιση παροχής αέρα).
                     
                  
                        2.
                     
                     
                        
                           Ορισμοί για τις ΜΟΜΕ, επιπλέον των ορισμών του παραρτήματος I μέρος 1:
                        
                        1)   «ονομαστική ηλεκτρική ισχύς εισόδου (P)»: (εκφραζόμενη σε kW) η ενεργός ηλεκτρική ισχύς εισόδου των συστημάτων μετάδοσης κίνησης των ανεμιστήρων, συμπεριλαμβανομένου τυχόν εξοπλισμού ρύθμισης του κινητήρα, σε σχέση με την ονομαστική εξωτερική πίεση και την ονομαστική παροχή αέρα·
                        2)   «απόδοση ανεμιστήρα (ηfan)»: η στατική απόδοση, συμπεριλαμβανομένης της απόδοσης του κινητήρα και του συστήματος μετάδοσης κίνησης του ενός ή περισσότερων επιμέρους ανεμιστήρων της μονάδας εξαερισμού (παραμετροποίηση αναφοράς), όπως ορίζεται στην ονομαστική τιμή παροχής αέρα και στην ονομαστική τιμή πτώσης εξωτερικής πίεσης·
                        3)   «παραμετροποίηση αναφοράς μονάδας εξαερισμού αμφίδρομης ροής (ΜΕΑΡ)»: προϊόν το οποίο περιλαμβάνει ένα περίβλημα, τουλάχιστον δύο ανεμιστήρες με συστήματα μετάδοσης κίνησης μεταβλητής ταχύτητας ή πολλαπλών ταχυτήτων, ένα σύστημα ανάκτησης θερμότητας (HRS), ένα λεπτό φίλτρο καθαρισμού στην πλευρά του στομίου αναρρόφησης και ένα μεσαίο φίλτρο καθαρισμού στην πλευρά απαγωγής αέρα·
                        4)   «παραμετροποίηση αναφοράς μονάδας εξαερισμού μονοκατευθυντικής ροής (ΜΕΜΡ)»: προϊόν το οποίο περιλαμβάνει ένα περίβλημα και τουλάχιστον έναν ανεμιστήρα με σύστημα μετάδοσης κίνησης μεταβλητής ταχύτητας ή πολλαπλών ταχυτήτων και, σε περίπτωση που το προϊόν πρόκειται να εξοπλιστεί με φίλτρο στην πλευρά του στομίου αναρρόφησης, το φίλτρο αυτό είναι λεπτό φίλτρο καθαρισμού·
                        5)   «ελάχιστη απόδοση ανεμιστήρα (ηνu)»: η ειδική απαίτηση ελάχιστης απόδοσης για τις μονάδες εξαερισμού (ΜΕ) που εμπίπτουν στο πεδίο εφαρμογής του παρόντος κανονισμού·
                        6)   «ονομαστική τιμή παροχής (qnom)»: (εκφραζόμενη σε m3/s) η δηλωμένη τιμή παροχής εκ του σχεδιασμού για ΜΟΜΕ υπό κανονικές συνθήκες αέρα 20 °C και πίεσης 101 325 Pa, όταν εγκαθίσταται η μονάδα ολοκληρωμένα (για παράδειγμα, συμπεριλαμβανομένων των φίλτρων) και σύμφωνα με τις οδηγίες του κατασκευαστή·
                        7)   «ονομαστική εξωτερική πίεση (Δps, ext)»: (εκφραζόμενη σε Pa) η δηλωμένη διαφορά μεταξύ εξωτερικής στατικής πίεσης και προδιαγραφών εκ του σχεδιασμού, στην ονομαστική τιμή παροχής·
                        8)   «μέγιστη ονομαστική ταχύτητα ανεμιστήρα (vfan_rated)»: (εκφραζόμενη σε στροφές ανά λεπτό — σ.α.λ.) η ταχύτητα του ανεμιστήρα στην ονομαστική τιμή παροχής και υπό την ονομαστική εξωτερική πίεση·
                        9)   «πτώση εσωτερικής πίεσης των κατασκευαστικών στοιχείων εξαερισμού (Δps,int)»: (εκφραζόμενη σε Pa) το άθροισμα των επιμέρους τιμών πτώσης στατικής πίεσης της παραμετροποίησης αναφοράς ΜΕΑΡ ή ΜΕΜΡ στην ονομαστική τιμή παροχής·
                        10)   «πτώση εσωτερικής πίεσης πρόσθετων μη εξαεριστικών κατασκευαστικών στοιχείων (Δps,add)»: (εκφραζόμενη σε Pa) το υπόλοιπο από το άθροισμα όλων των τιμών εσωτερικής στατικής πίεσης στην ονομαστική τιμή παροχής και υπό την ονομαστική εξωτερική πίεση μετά την αφαίρεση της πτώσης εσωτερικής πίεσης των κατασκευαστικών στοιχείων εξαερισμού (Δps,int)·
                        11)   «θερμική απόδοση μη οικιακού συστήματος ανάκτησης θερμότητας (HRS) (ηt_nrvu)»: ο λόγος του κέρδους θερμοκρασίας του αέρα παροχής προς την απώλεια θερμοκρασίας του αέρα απαγωγής, αμφότερα τα μεγέθη σε σχέση με την εξωτερική θερμοκρασία, που μετράται υπό ξηρές συνθήκες αναφοράς, με σταθμισμένη παροχή μάζας, διαφορά μεταξύ εσωτερικής και εξωτερικής θερμοκρασίας 20 K, εξαιρουμένου του θερμικού κέρδους από τους κινητήρες των ανεμιστήρων και από τις εσωτερικές διαρροές·
                        12)   «εσωτερική ειδική ισχύς ανεμιστήρα των κατασκευαστικών στοιχείων εξαερισμού (SFPint)»: [εκφραζόμενη σε W/(m3/s)] ο λόγος της πτώσης εσωτερικής πίεσης των κατασκευαστικών στοιχείων εξαερισμού προς την απόδοση του ανεμιστήρα, όπως ορίζεται στην παραμετροποίηση αναφοράς·
                        13)   «μέγιστη εσωτερική ειδική ισχύς ανεμιστήρα των κατασκευαστικών στοιχείων εξαερισμού (SFPint_limit)»: [εκφραζόμενη σε W/(m3/s)] η ειδική απαίτηση απόδοσης για την SFPint των μονάδων εξαερισμού που εμπίπτουν στο πεδίο εφαρμογής του παρόντος κανονισμού·
                        14)   «σύστημα ανάκτησης θερμότητας (HRS) με πτερυγιοφόρους σωλήνες»: σύστημα ανάκτησης θερμότητας στο οποίο η διάταξη ανάκτησης θερμότητας στην πλευρά απαγωγής και η διάταξη παροχής της ανακτημένης θερμότητας στο ρεύμα αέρα που εκλύεται από την πλευρά παροχής αέρα σε εξαεριζόμενο χώρο συνδέονται μέσω συστήματος μεταφοράς θερμότητας, όπου οι δύο πλευρές του συστήματος ανάκτησης θερμότητας μπορούν να τοποθετηθούν ελεύθερα σε διαφορετικά τμήματα του κτιρίου·
                        15)   «μετωπική ταχύτητα»: (εκφραζόμενη σε m/s) η μεγαλύτερη από τις ταχύτητες παροχής και απαγωγής αέρα. Ως ταχύτητες νοούνται οι ταχύτητες του αέρα της μονάδας εξαερισμού όπως αναπτύσσονται στα εσωτερικά μέρη της μονάδας όπου διενεργούνται η παροχή και η απαγωγή αέρα. Η ταχύτητα υπολογίζεται με βάση την επιφάνεια του τμήματος φίλτρου της αντίστοιχης μονάδας ή, εάν δεν έχει εγκατασταθεί φίλτρο, με βάση την επιφάνεια του τμήματος ανεμιστήρα·
                        16)   «μπόνους απόδοσης (E)»: συντελεστής διόρθωσης που συνυπολογίζει ότι η αποδοτικότερη ανάκτηση θερμότητας προκαλεί υψηλότερη πτώση πίεσης, η οποία απαιτεί, με τη σειρά της, υψηλότερη ισχύ του αντίστοιχου ανεμιστήρα·
                        17)   «διόρθωση φίλτρου (F)»: (εκφραζόμενη σε Pa) η διόρθωση τιμής που πρέπει να εφαρμόζεται σε περίπτωση που η μονάδα παρεκκλίνει από την παραμετροποίηση αναφοράς της ΜΕΑΡ·
                        18)   «λεπτό φίλτρο»: φίλτρο το οποίο πληροί τις σχετικές προϋποθέσεις που περιγράφονται στο παράρτημα IX·
                        19)   «μεσαίο φίλτρο»: φίλτρο το οποίο πληροί τις σχετικές προϋποθέσεις που περιγράφονται στο παράρτημα IX·
                        20)   «απόδοση φίλτρου»: ο μέσος λόγος του κλάσματος σκόνης που δεσμεύεται προς την ποσότητα σκόνης που απορροφάται από το φίλτρο, υπό τις προϋποθέσεις που ορίζονται στο παράρτημα IX για τα λεπτά και τα μεσαία φίλτρα.
                     
                  
      
      
         
            ΠΑΡΑΡΤΗΜΑ II
            Ειδικές απαιτήσεις οικολογικού σχεδιασμού για τις οικιακές μονάδες εξαερισμού (ΟΜΕ) κατά το άρθρο 3 παράγραφοι 1 και 3
            
               1.   
               Από την 1η Ιανουαρίου 2016:
               
                           —
                        
                        
                           Η ειδική ενεργειακή κατανάλωση (SEC), η οποία υπολογίζεται για τις μέσες κλιματικές συνθήκες, δεν θα υπερβαίνει την τιμή των 0 kWh/(m2.a).
                        
                     
                           —
                        
                        
                           Οι μονάδες χωρίς αεραγωγούς, συμπεριλαμβανομένων των μονάδων εξαερισμού που πρόκειται να εξοπλιστούν με μία σύνδεση αεραγωγού είτε στην πλευρά παροχής είτε στην πλευρά απαγωγής αέρα, θα έχουν μέγιστη LWA 45 dB.
                        
                     
                           —
                        
                        
                           Όλες οι μονάδες εξαερισμού, εκτός από τις μονάδες διπλής χρήσης, θα είναι εξοπλισμένες με σύστημα μετάδοσης κίνησης είτε πολλαπλών ταχυτήτων είτε μεταβλητής ταχύτητας.
                        
                     
                           —
                        
                        
                           Όλες οι μονάδες εξαερισμού αμφίδρομης ροής (ΜΕΑΡ) θα είναι εξοπλισμένες με διάταξη θερμικής παράκαμψης.
                        
                     
            
               2.   
               Από την 1η Ιανουαρίου 2018:
               
                           —
                        
                        
                           Η ειδική ενεργειακή κατανάλωση (SEC), η οποία υπολογίζεται για τις μέσες κλιματικές συνθήκες, δεν θα υπερβαίνει την τιμή των – 20 kWh/(m2.a).
                        
                     
                           —
                        
                        
                           Οι μονάδες χωρίς αεραγωγούς, συμπεριλαμβανομένων των μονάδων εξαερισμού που πρόκειται να εξοπλιστούν με μία σύνδεση αεραγωγού είτε στην πλευρά παροχής είτε στην πλευρά απαγωγής αέρα, θα έχουν μέγιστη LWA 40 dB.
                        
                     
                           —
                        
                        
                           Όλες οι μονάδες εξαερισμού, εκτός από τις μονάδες διπλής χρήσης, θα είναι εξοπλισμένες με σύστημα μετάδοσης κίνησης είτε πολλαπλών ταχυτήτων είτε μεταβλητής ταχύτητας.
                        
                     
                           —
                        
                        
                           Όλες οι μονάδες εξαερισμού αμφίδρομης ροής (ΜΕΑΡ) θα είναι εξοπλισμένες με διάταξη θερμικής παράκαμψης.
                        
                     
                           —
                        
                        
                           Οι μονάδες εξαερισμού που είναι εξοπλισμένες με φίλτρο θα διαθέτουν λειτουργία οπτικού προειδοποιητικού σήματος αλλαγής φίλτρου.
                        
                     
         
      
      
         
            ΠΑΡΑΡΤΗΜΑ III
            Ειδικές απαιτήσεις οικολογικού σχεδιασμού για τις μη οικιακές μονάδες εξαερισμού (ΜΟΜΕ) κατά το άρθρο 3 παράγραφοι 2 και 4
            
               1.   
               Από την 1η Ιανουαρίου 2016:
               
                           —
                        
                        
                           Όλες οι μονάδες εξαερισμού, εκτός από τις μονάδες διπλής χρήσης, θα είναι εξοπλισμένες με σύστημα μετάδοσης κίνησης είτε πολλαπλών ταχυτήτων είτε μεταβλητής ταχύτητας.
                        
                     
                           —
                        
                        
                           Όλες οι μονάδες εξαερισμού αμφίδρομης ροής (ΜΕΑΡ) θα διαθέτουν σύστημα ανάκτησης θερμότητας (HRS).
                        
                     
                           —
                        
                        
                           Το σύστημα ανάκτησης θερμότητας θα είναι εξοπλισμένο με διάταξη θερμικής παράκαμψης.
                        
                     
                           —
                        
                        
                           Η ελάχιστη θερμική απόδοση ηt_nrvu
                               όλων των συστημάτων ανάκτησης θερμότητας, εξαιρουμένων των συστημάτων ανάκτησης θερμότητας (HRS) με πτερυγιοφόρους σωλήνες των μονάδων εξαερισμού αμφίδρομης ροής (ΜΕΑΡ), θα είναι 67 % και το μπόνους απόδοσης E = (ηt_nrvu
                               – 0,67) * 3 000, εάν η θερμική απόδοση ηt_nrvu
                               είναι τουλάχιστον 67 %, διαφορετικά E = 0.
                        
                     
                           —
                        
                        
                           Η ελάχιστη θερμική απόδοση ηt_nrvu των συστημάτων ανάκτησης θερμότητας με πτερυγιοφόρους σωλήνες των ΜΕΑΡ θα είναι 63 % και το μπόνους απόδοσης E = (ηt_nrvu
                               – 0,63) * 3 000, εάν η θερμική απόδοση ηt_nrvu
                               είναι τουλάχιστον 63 %, διαφορετικά E = 0.
                        
                     
                           —
                        
                        
                           Η ελάχιστη απόδοση ανεμιστήρα για τις μονάδες εξαερισμού μονοκατευθυντικής ροής (ΜΕΜΡ) είναι
                           
                                       —
                                    
                                    
                                       6,2 % * ln(P) + 35,0 %, εάν P ≤ 30 kW, και
                                    
                                 
                                       —
                                    
                                    
                                       56,1 %, εάν P > 30 kW.
                                    
                                 
                     
                           —
                        
                        
                           Η μέγιστη εσωτερική ισχύς ανά ανεμιστήρα των κατασκευαστικών στοιχείων εξαερισμού (SFPint_limit
                              ) σε W/(m3/s) είναι
                           
                                       —
                                    
                                    
                                       για ΜΕΑΡ με HRS με πτερυγιοφόρους σωλήνες
                                       
                                                   —
                                                
                                                
                                                   1 700 + E – 300 * qnom
                                                      /2 – F, εάν qnom
                                                       < 2 m3/s, και
                                                
                                             
                                                   —
                                                
                                                
                                                   1 400 + E – F, εάν qnom
                                                       ≥ 2 m3/s·
                                                
                                             
                                 
                                       —
                                    
                                    
                                       για ΜΕΑΡ με διαφορετικό τύπο HRS
                                       
                                                   —
                                                
                                                
                                                   1 200 + E – 300 * qnom
                                                      /2 – F, εάν qnom
                                                       < 2 m3/s, και
                                                
                                             
                                                   —
                                                
                                                
                                                   900 + E – F, εάν qnom
                                                       ≥ 2 m3/s·
                                                
                                             
                                 
                                       —
                                    
                                    
                                       250, για ΜΕΜΡ που προορίζεται να λειτουργεί με τη χρήση φίλτρου.
                                    
                                 
                     
            
               2.   
               Από την 1η Ιανουαρίου 2018:
               
                           —
                        
                        
                           Όλες οι μονάδες εξαερισμού, εκτός από τις μονάδες διπλής χρήσης, θα είναι εξοπλισμένες με σύστημα μετάδοσης κίνησης είτε πολλαπλών ταχυτήτων είτε μεταβλητής ταχύτητας.
                           Όλες οι μονάδες εξαερισμού αμφίδρομης ροής (ΜΕΑΡ) θα διαθέτουν σύστημα ανάκτησης θερμότητας (HRS).
                           Το σύστημα ανάκτησης θερμότητας θα είναι εξοπλισμένο με διάταξη θερμικής παράκαμψης.
                        
                     
                           —
                        
                        
                           Η ελάχιστη θερμική απόδοση ηt_nrvu
                               όλων των συστημάτων ανάκτησης θερμότητας, εξαιρουμένων των συστημάτων ανάκτησης θερμότητας (HRS) με πτερυγιοφόρους σωλήνες των μονάδων εξαερισμού αμφίδρομης ροής (ΜΕΑΡ), θα είναι 73 % και το μπόνους απόδοσης E = (ηt_nrvu
                               – 0,73) * 3 000, εάν η θερμική απόδοση ηt_nrvu
                               είναι τουλάχιστον 73 %, διαφορετικά E = 0.
                        
                     
                           —
                        
                        
                           Η ελάχιστη θερμική απόδοση ηt_nrvu
                               των συστημάτων ανάκτησης θερμότητας με πτερυγιοφόρους σωλήνες των ΜΕΑΡ θα είναι 68 % και το μπόνους απόδοσης E = (ηt_nrvu
                               – 0,68) * 3 000, εάν η θερμική απόδοση ηt_nrvu
                               είναι τουλάχιστον 68 %, διαφορετικά E = 0.
                        
                     
                           —
                        
                        
                           Η ελάχιστη απόδοση ανεμιστήρα για τις μονάδες εξαερισμού μονοκατευθυντικής ροής (ΜΕΜΡ) είναι
                           
                                       —
                                    
                                    
                                       6,2 % * ln(P) + 42,0 %, εάν P ≤ 30 kW, και
                                    
                                 
                                       —
                                    
                                    
                                       63,1 %, εάν P > 30 kW.
                                    
                                 
                     
                           —
                        
                        
                           Η μέγιστη εσωτερική ισχύς ανά ανεμιστήρα των κατασκευαστικών στοιχείων εξαερισμού (SFPint_limit
                              ) σε W/(m3/s) είναι
                           
                                       —
                                    
                                    
                                       για ΜΕΑΡ με HRS με πτερυγιοφόρους σωλήνες
                                       
                                                   —
                                                
                                                
                                                   1 600 + E – 300 * qnom
                                                      /2 – F, εάν qnom
                                                       < 2 m3/s, και
                                                
                                             
                                                   —
                                                
                                                
                                                   1 300 + E – F, εάν qnom
                                                       ≥ 2 m3/s,
                                                
                                             
                                 
                                       —
                                    
                                    
                                       για ΜΕΑΡ με διαφορετικό τύπο HRS
                                       
                                                   —
                                                
                                                
                                                   1 100 + E – 300 * qnom
                                                      /2 – F, εάν qnom
                                                       < 2 m3/s, και
                                                
                                             
                                                   —
                                                
                                                
                                                   800 + E – F, εάν qnom
                                                       ≥ 2 m3/s,
                                                
                                             
                                 
                                       —
                                    
                                    
                                       230, για ΜΕΜΡ που προορίζεται να λειτουργεί με τη χρήση φίλτρου.
                                    
                                 
                     
                           —
                        
                        
                           Όταν στα χαρακτηριστικά του προϊόντος συμπεριλαμβάνεται μονάδα φίλτρου, το σύστημα ελέγχου θα είναι εξοπλισμένο με διάταξη παραγωγής οπτικών σημάτων ή με συναγερμό, που θα ενεργοποιείται εάν η τιμή πτώσης πίεσης υπερβεί τη μέγιστη επιτρεπόμενη τελική τιμή πτώσης πίεσης.
                        
                     
         
      
      
         
            ΠΑΡΑΡΤΗΜΑ IV
            Απαιτήσεις παροχής πληροφοριών για τις οικιακές μονάδες εξαερισμού (ΟΜΕ) κατά το άρθρο 4 παράγραφος 1
            
               1.   
               Από 1ης Ιανουαρίου 2016 θα παρέχονται οι ακόλουθες πληροφορίες σχετικά με το προϊόν:
               
                           α)
                        
                        
                           το όνομα/η επωνυμία ή το εμπορικό σήμα του προμηθευτή·
                        
                     
                           β)
                        
                        
                           το αναγνωριστικό μοντέλου του προμηθευτή, δηλαδή ο κωδικός, συνήθως αλφαριθμητικός, που χρησιμοποιείται για τη διάκριση συγκεκριμένου μοντέλου οικιακής μονάδας εξαερισμού από άλλα μοντέλα με το ίδιο εμπορικό σήμα ή όνομα/επωνυμία προμηθευτή·
                        
                     
                           γ)
                        
                        
                           η ειδική ενεργειακή κατανάλωση (SEC) σε kWh/(m2.a) για κάθε εφαρμοστέα κλιματική ζώνη και η τάξη SEC·
                        
                     
                           δ)
                        
                        
                           η δηλωμένη τυπολογία σύμφωνα με το άρθρο 2 του παρόντος κανονισμού (ΟΜΕ ή ΜΟΜΕ, μονοκατευθυντικής ή αμφίδρομης ροής)·
                        
                     
                           ε)
                        
                        
                           ο τύπος του συστήματος μετάδοσης κίνησης που είναι εγκατεστημένος ή πρόκειται να εγκατασταθεί (σύστημα μετάδοσης κίνησης πολλαπλών ταχυτήτων ή μεταβλητής ταχύτητας)·
                        
                     
                           στ)
                        
                        
                           ο τύπος του συστήματος ανάκτησης θερμότητας (εναλλάκτης ανακτήσιμης θερμότητας, αναγεννώμενος εναλλάκτης θερμότητας, κανένα)·
                        
                     
                           ζ)
                        
                        
                           η θερμική απόδοση της ανάκτησης θερμότητας (σε % ή «άνευ αντικειμένου» εάν το προϊόν δεν διαθέτει σύστημα ανάκτησης θερμότητας)·
                        
                     
                           η)
                        
                        
                           η μέγιστη τιμή παροχής σε m3/h·
                        
                     
                           θ)
                        
                        
                           η ισχύς ηλεκτρικού ρεύματος εισόδου του συστήματος μετάδοσης κίνησης του ανεμιστήρα, συμπεριλαμβανομένου τυχόν εξοπλισμού ρύθμισης του κινητήρα, στη μέγιστη τιμή παροχής (W)·
                        
                     
                           ι)
                        
                        
                           η στάθμη ηχητικής ισχύος (LWA), στρογγυλοποιημένη στον πλησιέστερο ακέραιο·
                        
                     
                           ια)
                        
                        
                           η παροχή αναφοράς σε m3/s·
                        
                     
                           ιβ)
                        
                        
                           η διαφορά πίεσης αναφοράς σε Pa·
                        
                     
                           ιγ)
                        
                        
                           η ειδική ισχύς εισόδου (SPI) σε W/(m3/h)·
                        
                     
                           ιδ)
                        
                        
                           ο συντελεστής ρύθμισης και η τυπολογία ρύθμισης σύμφωνα με τους σχετικούς ορισμούς και την ταξινόμηση του πίνακα 1 του παραρτήματος VIII·
                        
                     
                           ιε)
                        
                        
                           οι δηλωμένοι μέγιστοι συντελεστές εσωτερικής και εξωτερικής διαρροής (%) για τις μονάδες εξαερισμού αμφίδρομης ροής ή η παροχέτευση (μόνο για τους αναγεννώμενους εναλλάκτες θερμότητας) και οι συντελεστές εξωτερικής διαρροής (%) για τις μονάδες εξαερισμού με αεραγωγούς·
                        
                     
                           ιστ)
                        
                        
                           η αναλογία ανάμειξης των μονάδων εξαερισμού αμφίδρομης ροής χωρίς αεραγωγούς που δεν πρόκειται να εξοπλιστούν με σύνδεση αεραγωγού ούτε στην πλευρά παροχής ούτε στην πλευρά απαγωγής αέρα·
                        
                     
                           ιζ)
                        
                        
                           η θέση και η περιγραφή των προειδοποιητικών οπτικών σημάτων φίλτρου για τις ΟΜΕ που προορίζονται για χρήση με φίλτρα, συμπεριλαμβανομένου του κειμένου στο οποίο υπογραμμίζεται η σημασία των τακτικών αλλαγών φίλτρου για την επίδοση και την ενεργειακή απόδοση της εκάστοτε μονάδας·
                        
                     
                           ιη)
                        
                        
                           για τα συστήματα εξαερισμού μονοκατευθυντικής ροής, οι οδηγίες εγκατάστασης ρυθμιζόμενων σχαρών αερισμού παροχής/απαγωγής αέρα στην πρόσοψη για την εξασφάλιση της φυσικής παροχής/εξαγωγής αέρα·
                        
                     
                           ιθ)
                        
                        
                           η διεύθυνση του δικτυακού τόπου στον οποίο παρέχονται οδηγίες αποσυναρμολόγησης, όπως αναφέρεται στο σημείο 3·
                        
                     
                           κ)
                        
                        
                           μόνο για τις μονάδες χωρίς αεραγωγούς: η δεκτικότητα παροχής αέρα στις διακυμάνσεις πίεσης στις τιμές + 20 Pa και – 20 Pa·
                        
                     
                           κα)
                        
                        
                           μόνο για τις μονάδες χωρίς αεραγωγούς: η αεροστεγανότητα εσωτερικού/εξωτερικού χώρου σε m3/h·
                        
                     
            
               2.   
               Οι πληροφορίες που απαριθμούνται στο σημείο 1 θα είναι διαθέσιμες:
               
                           —
                        
                        
                           στον φάκελο τεχνικής τεκμηρίωσης των ΟΜΕ, και
                        
                     
                           —
                        
                        
                           στους δωρεάν προσβάσιμους ιστότοπους των κατασκευαστών, των εξουσιοδοτημένων αντιπροσώπων τους και των εισαγωγέων.
                        
                     
            
               3.   
               
                  Στον δωρεάν προσβάσιμο ιστότοπο του κατασκευαστή θα διατίθενται αναλυτικές οδηγίες στις οποίες θα προσδιορίζονται, μεταξύ άλλων, τα απαιτούμενα εργαλεία για τη χειρωνακτική αποσυναρμολόγηση των κινητήρων μόνιμου μαγνήτη, καθώς και των ηλεκτρονικών εξαρτημάτων (πλακέτες/πλαίσια τυπωμένου κυκλώματος και οθόνες > 10 g ή > 10 cm2), των μπαταριών και των μεγαλύτερων πλαστικών μερών (> 100 g), για σκοπούς αποδοτικής ανακύκλωσης των υλικών, με εξαίρεση τα μοντέλα που παράγονται σε ποσότητες μικρότερες από πέντε ετησίως.
               
            
         
      
      
         
            ΠΑΡΑΡΤΗΜΑ V
            Απαιτήσεις παροχής πληροφοριών για τις μη οικιακές μονάδες εξαερισμού (ΜΟΜΕ) κατά το άρθρο 4 παράγραφος 2
            
               1.   
               Από 1ης Ιανουαρίου 2016 θα παρέχονται οι ακόλουθες πληροφορίες σχετικά με το προϊόν:
               
                           α)
                        
                        
                           όνομα/επωνυμία του κατασκευαστή ή εμπορικό σήμα·
                        
                     
                           β)
                        
                        
                           το αναγνωριστικό μοντέλου του κατασκευαστή, δηλαδή ο κωδικός, συνήθως αλφαριθμητικός, που χρησιμοποιείται για τη διάκριση συγκεκριμένου μοντέλου μη οικιακής μονάδας εξαερισμού από άλλα μοντέλα με το ίδιο εμπορικό σήμα ή όνομα/επωνυμία προμηθευτή·
                        
                     
                           γ)
                        
                        
                           η δηλωμένη τυπολογία σύμφωνα με το άρθρο 2 (ΟΜΕ ή ΜΟΜΕ, ΜΕΜΡ ή ΜΕΑΡ)·
                        
                     
                           δ)
                        
                        
                           ο τύπος του συστήματος μετάδοσης κίνησης που είναι εγκατεστημένος ή πρόκειται να εγκατασταθεί (σύστημα μετάδοσης κίνησης πολλαπλών ταχυτήτων ή μεταβλητής ταχύτητας)·
                        
                     
                           ε)
                        
                        
                           ο τύπος του συστήματος ανάκτησης θερμότητας (HRS) (σύστημα με πτερυγιοφόρους σωλήνες, άλλο, κανένα)·
                        
                     
                           στ)
                        
                        
                           η θερμική απόδοση της ανάκτησης θερμότητας (σε % ή «άνευ αντικειμένου» εάν το προϊόν δεν διαθέτει σύστημα ανάκτησης θερμότητας)·
                        
                     
                           ζ)
                        
                        
                           η ονομαστική τιμή παροχής της ΜΟΜΕ σε m3/s·
                        
                     
                           η)
                        
                        
                           η ενεργός ηλεκτρική ισχύς εισόδου (kW)·
                        
                     
                           θ)
                        
                        
                           η SFPint σε W/(m3/s)·
                        
                     
                           ι)
                        
                        
                           η μετωπική ταχύτητα σε m/s στην τιμή παροχής εκ του σχεδιασμού·
                        
                     
                           ια)
                        
                        
                           η ονομαστική εξωτερική πίεση (Δps, ext) σε Pa·
                        
                     
                           ιβ)
                        
                        
                           η πτώση εσωτερικής πίεσης των κατασκευαστικών στοιχείων εξαερισμού (Δps,int) σε Pa·
                        
                     
                           ιγ)
                        
                        
                           προαιρετικά: η πτώση εσωτερικής πίεσης των μη εξαεριστικών κατασκευαστικών στοιχείων (Δps,add) σε Pa·
                        
                     
                           ιδ)
                        
                        
                           η στατική απόδοση των ανεμιστήρων που χρησιμοποιούνται σύμφωνα με τον κανονισμό (ΕΕ) αριθ. 327/2011·
                        
                     
                           ιε)
                        
                        
                           ο δηλωμένος μέγιστος συντελεστής εξωτερικής διαρροής (%) του περιβλήματος των μονάδων εξαερισμού και ο δηλωμένος μέγιστος συντελεστής εσωτερικής διαρροής (%) των μονάδων εξαερισμού αμφίδρομης ροής ή η παροχέτευση (μόνο για τους αναγεννώμενους εναλλάκτες θερμότητας)· αμφότεροι οι συντελεστές μετρώνται ή υπολογίζονται σύμφωνα με τη μέθοδο δοκιμής δημιουργίας πίεσης ή με τη μέθοδο δοκιμής αερίου καταγραφής διαρροών, στη δηλωμένη τιμή πίεσης του συστήματος·
                        
                     
                           ιστ)
                        
                        
                           η ενεργειακή απόδοση, κατά προτίμηση η κατάταξη βάσει ενεργειακής κατανάλωσης των φίλτρων (δηλωθείσες πληροφορίες σχετικά με την υπολογιζόμενη ετήσια ενεργειακή κατανάλωση)·
                        
                     
                           ιζ)
                        
                        
                           η περιγραφή των προειδοποιητικών οπτικών σημάτων φίλτρου για τις ΜΟΜΕ που προορίζονται για χρήση με φίλτρα, συμπεριλαμβανομένου του κειμένου στο οποίο υπογραμμίζεται η σημασία των τακτικών αλλαγών φίλτρου για την επίδοση και την ενεργειακή απόδοση της εκάστοτε μονάδας·
                        
                     
                           ιη)
                        
                        
                           στην περίπτωση των ΜΟΜΕ που προορίζονται ειδικά για χρήση σε εσωτερικούς χώρους, η στάθμη ηχητικής ισχύος (LWA) του περιβλήματος, στρογγυλοποιημένη στον πλησιέστερο ακέραιο·
                        
                     
                           ιθ)
                        
                        
                           η διεύθυνση του δικτυακού τόπου στον οποίο παρέχονται οδηγίες αποσυναρμολόγησης, όπως αναφέρεται στο σημείο 3.
                        
                     
            
               2.   
               Οι πληροφορίες που απαριθμούνται στο σημείο 1 στοιχεία α) έως ιθ) θα είναι διαθέσιμες:
               
                           —
                        
                        
                           στον φάκελο τεχνικής τεκμηρίωσης των ΜΟΜΕ, και
                        
                     
                           —
                        
                        
                           στους δωρεάν προσβάσιμους ιστότοπους των κατασκευαστών, των εξουσιοδοτημένων αντιπροσώπων τους και των εισαγωγέων.
                        
                     
            
               3.   
               
                  Στον δωρεάν προσβάσιμο ιστότοπο του κατασκευαστή θα διατίθενται αναλυτικές οδηγίες στις οποίες θα προσδιορίζονται, μεταξύ άλλων, τα απαιτούμενα εργαλεία για τη χειρωνακτική προσυναρμολόγηση/αποσυναρμολόγηση των κινητήρων μόνιμου μαγνήτη, καθώς και των ηλεκτρονικών εξαρτημάτων (πλακέτες/πλαίσια τυπωμένου κυκλώματος και οθόνες > 10 g ή > 10 cm2), των μπαταριών και των μεγαλύτερων πλαστικών μερών (> 100 g), για σκοπούς αποδοτικής ανακύκλωσης των υλικών, με εξαίρεση τα μοντέλα που παράγονται σε ποσότητες μικρότερες από πέντε ετησίως.
               
            
         
      
      
         
            ΠΑΡΑΡΤΗΜΑ VI
            Διαδικασία επαλήθευσης για σκοπούς επιτήρησης της αγοράς
            Για τον έλεγχο της συμμόρφωσης με τις απαιτήσεις που καθορίζονται στα παραρτήματα II έως V, οι αρχές των κρατών μελών υποβάλλουν σε δοκιμή μία μόνο μονάδα εξαερισμού. Εάν οι μετρούμενες τιμές ή οι υπολογιζόμενες τιμές βάσει των μετρούμενων τιμών δεν αντιστοιχούν στις δηλωμένες τιμές του κατασκευαστή κατά την έννοια του άρθρου 5, οι οποίες υπόκεινται στις ανοχές επαλήθευσης του πίνακα 1:
            
                        —
                     
                     
                        για τα μοντέλα που παράγονται σε ποσότητες μικρότερες από πέντε ετησίως, το μοντέλο δεν θεωρείται σύμφωνο με τον παρόντα κανονισμό,
                     
                  
                        —
                     
                     
                        για τα μοντέλα που παράγονται σε ποσότητες των πέντε και άνω ετησίως, η αρχή εποπτείας της αγοράς υποβάλλει σε δοκιμή, με τυχαία επιλογή, τρεις επιπλέον μονάδες.
                     
                  Εάν ο αριθμητικός μέσος όρος των μετρούμενων τιμών για τις εν λόγω τρεις μονάδες δεν πληροί τις απαιτήσεις, οι οποίες υπόκεινται στις ανοχές επαλήθευσης του πίνακα 1, θεωρείται ότι τόσο το συγκεκριμένο μοντέλο όσο και όλα τα άλλα ισοδύναμα μοντέλα δεν συμμορφώνονται προς τις απαιτήσεις των παραρτημάτων II έως V.
            Οι αρχές του κράτους μέλους παρέχουν τα αποτελέσματα των δοκιμών και άλλες σχετικές πληροφορίες στις αρχές των άλλων κρατών μελών και στην Επιτροπή εντός ενός μηνός από την ημερομηνία που ελήφθη η απόφαση περί μη συμμόρφωσης του μοντέλου.
            Οι αρχές των κρατών μελών υποχρεούνται να χρησιμοποιούν τις μεθόδους μέτρησης και υπολογισμού που καθορίζονται στα παραρτήματα VIII και IX και να εφαρμόζουν μόνο τις ανοχές επαλήθευσης που προβλέπονται στον πίνακα 1.
            
               Πίνακας 1
            
            
                        Παράμετρος
                     
                     
                        Ανοχές επαλήθευσης
                     
                  
                        SPI
                     
                     
                        Η μετρούμενη τιμή δεν υπερβαίνει τη μέγιστη δηλωμένη τιμή περισσότερο από 1,07 φορές.
                     
                  
                        Θερμική απόδοση ΟΜΕ και ΜΟΜΕ
                     
                     
                        Η μετρούμενη τιμή δεν είναι χαμηλότερη από την ελάχιστη δηλωμένη τιμή κατά περισσότερο από 0,93 φορές.
                     
                  
                        SFPint
                        
                     
                     
                        Η μετρούμενη τιμή δεν υπερβαίνει τη μέγιστη δηλωμένη τιμή περισσότερο από 1,07 φορές.
                     
                  
                        Απόδοση ανεμιστήρα ΜΕΜΡ, μη οικιακής χρήσης
                     
                     
                        Η μετρούμενη τιμή δεν είναι χαμηλότερη από την ελάχιστη δηλωμένη τιμή κατά περισσότερο από 0,93 φορές.
                     
                  
                        Στάθμη ηχητικής ισχύος ΟΜΕ
                     
                     
                        Η μετρούμενη τιμή δεν υπερβαίνει τη μέγιστη δηλωμένη τιμή, αυξημένη κατά 2 dB.
                     
                  
                        Στάθμη ηχητικής ισχύος ΜΟΜΕ
                     
                     
                        Η μετρούμενη τιμή δεν υπερβαίνει τη μέγιστη δηλωμένη τιμή, αυξημένη κατά 5 dB.
                     
                  Οι ανοχές επαλήθευσης δεν επιτρέπεται να χρησιμοποιούνται από τον κατασκευαστή ή τον εισαγωγέα για τον καθορισμό των αριθμητικών τιμών που αναφέρονται στην τεχνική τεκμηρίωση ή για την ερμηνεία των εν λόγω τιμών με σκοπό την εξασφάλιση της συμμόρφωσης.
         
      
      
         
            ΠΑΡΑΡΤΗΜΑ VII
            Δείκτες αναφοράς
            Οικιακές μονάδες εξαερισμού:
            
                        α)
                     
                     
                        SEC: – 42 kWh/(m2.a) για τις ΜΕΑΡ και – 27 kWh/(m2.a) για τις ΜΕΜΡ.
                     
                  
                        β)
                     
                     
                        Ανάκτηση θερμότητας ηt: 90 % για τις ΜΕΑΡ.
                     
                  Μη οικιακές μονάδες εξαερισμού:
            
                        α)
                     
                     
                        SFPint: 150 W/(m3/s) κάτω από το όριο της φάσης 2 για τις ΜΟΜΕ με τιμή παροχής ≥ 2 m3/s και 250 W/(m3/s) κάτω από το όριο της φάσης 2 για τις ΜΟΜΕ με τιμή παροχής < 2 m3/s.
                     
                  
                        β)
                     
                     
                        Ανάκτηση θερμότητας ηt_nrvu
                           : 85 %, και με συστήματα ανάκτησης θερμότητας με πτερυγιοφόρους σωλήνες 80 %.
                     
                  
      
      
         
            ΠΑΡΑΡΤΗΜΑ VIII
            Υπολογισμός της απαίτησης ειδικής ενεργειακής κατανάλωσης
            Η ειδική ενεργειακή κατανάλωση (SEC) υπολογίζεται με την ακόλουθη εξίσωση:
            
               
            όπου:
            
                        —
                     
                     
                        
                           SEC, η ειδική ενεργειακή κατανάλωση για τον εξαερισμό ανά m2 εμβαδού θερμαινόμενου δαπέδου κατοικίας ή κτιρίου [kWh/(m2.a)],
                     
                  
                        —
                     
                     
                        
                           ta
                           , οι ετήσιες ώρες λειτουργίας [h/a],
                     
                  
                        —
                     
                     
                        
                           pef, ο συντελεστής πρωτογενούς ενέργειας για την παραγωγή και διανομή ηλεκτρικής ενέργειας [-],
                     
                  
                        —
                     
                     
                        
                           qnet
                           , η ζήτηση του ποσοστού καθαρού εξαερισμού ανά m2 εμβαδού θερμαινόμενου δαπέδου [m3/h.m2],
                     
                  
                        —
                     
                     
                        
                           MISC, το άθροισμα συντελεστών γενικής τυπολογίας στο οποίο περιλαμβάνονται οι συντελεστές για την αποδοτικότητα του εξαερισμού, τη διαρροή των αεραγωγών και την πρόσθετη διείσδυση αέρα [-],
                     
                  
                        —
                     
                     
                        
                           CTRL, ο συντελεστής ρύθμισης του εξαερισμού [-],
                     
                  
                        —
                     
                     
                        
                           x, ο δείκτης ο οποίος λαμβάνει υπόψη τη μη γραμμικότητα μεταξύ της θερμικής ενέργειας και της εξοικονόμησης ηλεκτρικής ενέργειας, σε συνάρτηση με τα χαρακτηριστικά του κινητήρα και του συστήματος μετάδοσης κίνησης [-],
                     
                  
                        —
                     
                     
                        
                           SPI, η ειδική ισχύς εισόδου [kW/(m3/h)],
                     
                  
                        —
                     
                     
                        
                           th
                           , ο συνολικός αριθμός ωρών της εποχής θέρμανσης [h],
                     
                  
                        —
                     
                     
                        
                           ΔΤh
                           , η μέση διαφορά μεταξύ της εσωτερικής (19 °C) και της εξωτερικής θερμοκρασίας καθ' όλη τη διάρκεια μιας εποχής θέρμανσης, αφαιρουμένης της διορθωτικής τιμής 3 K για το ηλιακό και το εσωτερικό κέρδος [K],
                     
                  
                        —
                     
                     
                        
                           ηh
                           , η μέση απόδοση της θέρμανσης χώρου [-],
                     
                  
                        —
                     
                     
                        
                           cair
                           , η ειδική θερμοχωρητικότητα του αέρα υπό σταθερή πίεση και πυκνότητα [kWh/(m3 K)],
                     
                  
                        —
                     
                     
                        
                           qref
                           , το ποσοστό αναφοράς φυσικού αερισμού ανά m2 εμβαδού θερμαινόμενου δαπέδου [m3/h.m2],
                     
                  
                        —
                     
                     
                        
                           ηt
                           , η θερμική απόδοση της ανάκτησης θερμότητας [-],
                     
                  
                        —
                     
                     
                        
                           Qdefr
                           , η ετήσια θερμική ενέργεια ανά m2 εμβαδού θερμαινόμενου δαπέδου [kWh/m2.a] για την απόψυξη, βάσει της θέρμανσης με μεταβλητές ηλεκτρικές αντιστάσεις.
                        
                           
                        όπου:
                        
                                    —
                                 
                                 
                                    
                                       tdefr
                                       , η διάρκεια της περιόδου απόψυξης, δηλαδή όταν η εξωτερική θερμοκρασία είναι χαμηλότερη από – 4 °C [h/a], και
                                 
                              
                                    —
                                 
                                 
                                    
                                       ΔΤdefr
                                       , η μέση διαφορά (K) μεταξύ της εξωτερικής θερμοκρασίας και της θερμοκρασίας των – 4 °C κατά τη διάρκεια της περιόδου απόψυξης.
                                 
                              Το μέγεθος Qdefr
                            εφαρμόζεται μόνο σε μονάδες αμφίδρομης ροής με εναλλάκτη ανακτήσιμης θερμότητας· για τις μονάδες μονοκατευθυντικής ροής ή για τις μονάδες με αναγεννώμενο εναλλάκτη θερμότητας, η τιμή Qdefr
                            ισούται με μηδέν (Qdefr
                            = 0).
                     
                  Τα μεγέθη SPI και ηt
                είναι οι τιμές που προκύπτουν από τις μεθόδους δοκιμών και υπολογισμού.
            Άλλες παράμετροι και οι προκαθορισμένες τιμές τους παρατίθενται στον πίνακα 1.
            
               Πίνακας 1
            
            
               Παράμετροι υπολογισμού της ειδικής ενεργειακής κατανάλωσης (SEC)
            
            
                        
                           
                              Γενική τυπολογία
                           
                        
                     
                     
                        
                           MISC
                        
                     
                  
                        Μονάδες με αεραγωγούς
                     
                     
                        
                           1,1
                        
                     
                  
                        Μονάδες χωρίς αεραγωγούς
                     
                     
                        
                           1,21
                        
                     
                  
                        
                           Έλεγχος εξαερισμού
                        
                     
                     
                        
                           CTRL
                        
                     
                  
                        Χειροκίνητη ρύθμιση (χωρίς DCV)
                     
                     
                        
                           1
                        
                     
                  
                        Διεπαφή χρονισμού (χωρίς DCV)
                     
                     
                        
                           0,95
                        
                     
                  
                        Κεντρικό χειριστήριο ρύθμισης
                     
                     
                        
                           0,85
                        
                     
                  
                        Χειριστήριο τοπικής ρύθμισης
                     
                     
                        
                           0,65
                        
                     
                  
                        
                           Κινητήρας & σύστημα μετάδοσης κίνησης
                        
                     
                     
                        
                           Τιμή x
                        
                     
                  
                        Ενεργοποίηση/απενεργοποίηση (on/off) & μία ταχύτητα
                     
                     
                        
                           1
                        
                     
                  
                        2 ταχυτήτων
                     
                     
                        
                           1,2
                        
                     
                  
                        Πολλαπλών ταχυτήτων
                     
                     
                        
                           1,5
                        
                     
                  
                        Μεταβλητή ταχύτητα
                     
                     
                        
                           2
                        
                     
                  
                        
                           Κλίμα
                        
                     
                     
                        
                           
                              th
                              
                           
                        
                        σε h
                     
                     
                        
                           
                              ΔΤh
                              
                           
                        
                        σε K
                     
                     
                        
                           tdefr
                           
                        
                        σε h
                     
                     
                        
                           ΔΤdefr
                           
                        
                        σε K
                     
                     
                        
                           
                              Qdefr
                              
                           
                            (*1)
                        
                        σε kWh/a.m2
                        
                     
                  
                        Ψυχρό
                     
                     
                        
                           6 552 
                        
                     
                     
                        
                           14,5
                        
                     
                     
                        1 003 
                     
                     
                        5,2
                     
                     
                        
                           5,82
                        
                     
                  
                        Μέσο
                     
                     
                        
                           5 112 
                        
                     
                     
                        
                           9,5
                        
                     
                     
                        168
                     
                     
                        2,4
                     
                     
                        
                           0,45
                        
                     
                  
                        Θερμό
                     
                     
                        
                           4 392 
                        
                     
                     
                        
                           5
                        
                     
                     
                        —
                     
                     
                        —
                     
                     
                        —
                     
                  
                        
                           Προκαθορισμένες τιμές
                        
                     
                     
                        
                           Τιμή
                        
                     
                  
                        Ειδική θερμοχωρητικότητα του αέρα, cair
                            σε kWh/(m3K)
                     
                     
                        
                           0,000344
                        
                     
                  
                        Απαίτηση καθαρού εξαερισμού ανά m2 εμβαδού θερμαινόμενου δαπέδου, qnet
                            σε m3/h.m2
                        
                     
                     
                        
                           1,3
                        
                     
                  
                        Ποσοστό αναφοράς φυσικού αερισμού ανά m2 εμβαδού θερμαινόμενου δαπέδου, qref
                            σε m3/h.m2
                        
                     
                     
                        
                           2,2
                        
                     
                  
                        Ετήσιες ώρες λειτουργίας, ta
                            σε h
                     
                     
                        
                           8 760 
                        
                     
                  
                        Συντελεστής πρωτογενούς ενέργειας για την παραγωγή & διανομή ηλεκτρικής ενέργειας, pef
                        
                     
                     
                        
                           2,5
                        
                     
                  
                        Απόδοση θέρμανσης χώρου, ηh
                           
                        
                     
                     
                        
                           75 %
                        
                     
                  
               (*1)  Η λειτουργία απόψυξης εφαρμόζεται μόνο σε μονάδες αμφίδρομης ροής με εναλλάκτη ανακτήσιμης θερμότητας και υπολογίζεται ως εξής: Qdefr
                = tdefr
                * Δtdefr
                * cair
                * qnet
                * pef. Για τις μονάδες μονοκατευθυντικής ροής ή για τις μονάδες με αναγεννώμενο εναλλάκτη θερμότητας, η τιμή Qdefr
                = 0.
         
      
      
         
            ΠΑΡΑΡΤΗΜΑ IX
            Μετρήσεις και υπολογισμοί για τις μη οικιακές μονάδες εξαερισμού (ΜΟΜΕ)
            Οι ΜΟΜΕ υποβάλλονται σε δοκιμές και υπολογισμούς με τη χρήση «παραμετροποίησης αναφοράς» του προϊόντος.
            Οι μονάδες διπλής χρήσης υποβάλλονται σε δοκιμές και υπολογισμούς όταν η μονάδα βρίσκεται σε κατάσταση λειτουργίας εξαερισμού.
            1.   ΘΕΡΜΙΚΗ ΑΠΟΔΟΣΗ ΜΗ ΟΙΚΙΑΚΟΥ ΣΥΣΤΗΜΑΤΟΣ ΑΝΑΚΤΗΣΗΣ ΘΕΡΜΟΤΗΤΑΣ
            Η θερμική απόδοση μη οικιακού συστήματος ανάκτησης θερμότητας ορίζεται ως εξής:
            
               
            όπου:
            
                        —
                     
                     
                        
                           ηt
                           , η θερμική απόδοση του συστήματος ανάκτησης θερμότητας (HRS) [-],
                     
                  
                        —
                     
                     
                        
                           t2″, η θερμοκρασία του αέρα παροχής που εξάγεται από το σύστημα ανάκτησης θερμότητας (HRS) και εισέρχεται στον χώρο [°C],
                     
                  
                        —
                     
                     
                        
                           t2′, η θερμοκρασία του εξωτερικού αέρα [°C],
                     
                  
                        —
                     
                     
                        
                           t1′, η θερμοκρασία του αέρα απαγωγής που εξάγεται από τον χώρο και εισέρχεται στο σύστημα ανάκτησης θερμότητας (HRS) [°C].
                     
                  2.   ΔΙΟΡΘΩΣΕΙΣ ΦΙΛΤΡΟΥ
            Σε περίπτωση που ελλείπουν ένα ή περισσότερα φίλτρα σε σύγκριση με την παραμετροποίηση αναφοράς, γίνεται η ακόλουθη διόρθωση φίλτρων:
            
                         
                     
                     
                        Από την 1η Ιανουαρίου 2016:
                        
                                     
                                 
                                 
                                    F = 0, εάν η παραμετροποίηση αναφοράς είναι πλήρης·
                                 
                              
                                     
                                 
                                 
                                    F = 160, εάν ελλείπει το μεσαίο φίλτρο·
                                 
                              
                                     
                                 
                                 
                                    F = 200, εάν ελλείπει το λεπτό φίλτρο·
                                 
                              
                                     
                                 
                                 
                                    F = 360, εάν ελλείπουν αμφότερα το μεσαίο και το λεπτό φίλτρο.
                                 
                              
                  
                         
                     
                     
                        Από την 1η Ιανουαρίου 2018:
                        
                                     
                                 
                                 
                                    F = 150, εάν ελλείπει το μεσαίο φίλτρο·
                                 
                              
                                     
                                 
                                 
                                    F = 190, εάν ελλείπει το λεπτό φίλτρο·
                                 
                              
                                     
                                 
                                 
                                    F = 340, εάν ελλείπουν αμφότερα το μεσαίο και το λεπτό φίλτρο.
                                 
                              
                  Ως «λεπτό φίλτρο» νοείται το φίλτρο που πληροί τις προϋποθέσεις για την απόδοση φίλτρου στις μεθόδους δοκιμών και υπολογισμών που παρατίθενται ακολούθως, και η οποία απόδοση πρέπει να δηλώνεται από τον προμηθευτή φίλτρων. Τα λεπτά φίλτρα υποβάλλονται σε δοκιμή με παροχή αέρα 0,944 m3/s και πρόσθια επιφάνεια φίλτρου 592 × 592 mm (πλαίσιο εγκατάστασης 610 × 610 mm) (μετωπική ταχύτητα 2,7 m/s). Μετά από κατάλληλη προετοιμασία, βαθμονόμηση και έλεγχο ομοιογένειας του ρεύματος αέρα, μετρώνται η αρχική απόδοση του φίλτρου και η πτώση πίεσης του φίλτρου καθαρισμού. Ο κορεσμός του φίλτρου συντελείται σταδιακά με κατάλληλη ποσότητα σκόνης έως ότου επιτευχθεί τελική τιμή πτώσης πίεσης του φίλτρου ίση προς 450 Pa. Η διάταξη παραγωγής σκόνης τροφοδοτείται αρχικά με 30 g και κατόπιν πρέπει να ακολουθήσουν τουλάχιστον 4 ισαπέχοντα στάδια κορεσμού του φίλτρου με σκόνη για να επιτευχθεί η τελική τιμή πίεσης. Η σκόνη τροφοδοτείται στο φίλτρο σε συγκέντρωση 70 mg/m3. Η απόδοση του φίλτρου μετράται με σταγονίδια κλίμακας μεγέθους μεταξύ 0,2 και 3 μm ενός αεροζόλ δοκιμής (DEHS DiEthylHexylSebacate), με τιμή περίπου 0,39 dm3/s (1,4 m3/h). Τα σωματίδια μετρώνται 13 φορές, διαδοχικά προς τα ανάντη και τα κατάντη του φίλτρου σε ελάχιστο χρόνο 20 δευτερολέπτων, με οπτικό μετρητή σωματιδίων (OPC). Με τον τρόπο αυτόν καθορίζονται οι επαυξητικές τιμές της απόδοσης φίλτρου και της πτώσης πίεσης. Κατά τη διάρκεια της δοκιμής υπολογίζεται η μέση απόδοση του φίλτρου για τις διάφορες κατηγορίες μεγέθους των σωματιδίων. Για να χαρακτηριστεί «λεπτό» ένα φίλτρο, η μέση απόδοση για σωματίδια μεγέθους 0,4 μm πρέπει να υπερβαίνει το 80 % και η ελάχιστη απόδοση πρέπει να είναι άνω του 35 %. Ως ελάχιστη απόδοση νοείται η χαμηλότερη τιμή απόδοσης μεταξύ της παραγόμενης απόδοσης, της αρχικής απόδοσης και της χαμηλότερης απόδοσης καθ' όλη τη διάρκεια της διαδικασίας κορεσμού του φίλτρου κατά τη δοκιμή. Η δοκιμή παραγόμενης απόδοσης είναι σχεδόν πανομοιότυπη με τη δοκιμή μέσης απόδοσης που αναφέρεται ανωτέρω, με τη διαφορά ότι το επίπεδο φύλλο των υλικών φίλτρου έχει αποφορτιστεί ηλεκτροστατικά με ισοπροπανόλη (IPA) πριν από τη δοκιμή.
            Ως «μεσαίο φίλτρο» νοείται το φίλτρο που πληροί τις ακόλουθες προϋποθέσεις απόδοσης φίλτρου: «μεσαίο φίλτρο» είναι ένα φίλτρο αέρα για χρήση σε μονάδα εξαερισμού του οποίου η απόδοση δοκιμάζεται και υπολογίζεται κατά τον ίδιο τρόπο με το λεπτό φίλτρο, αλλά πληροί τις προϋποθέσεις σύμφωνα με τις οποίες η μέση απόδοση για σωματίδια μεγέθους 0,4 μm πρέπει να υπερβαίνει το 40 % και πρέπει να δηλώνεται από τον προμηθευτή φίλτρων.